《和周繇校书先辈省中寓直》
唐代·林宽

古木重门掩，幽深只欠溪。此中真吏隐，何必更岩栖。

名姓镌幢记，经书逐库题。字随飞蠹缺，阶与落星齐。

伴直僧谈静，侵霜蛩韵低。粘尘贺草没，剥粉薛禽迷。

衰藓墙千堵，微阳菊半畦。鼓残鸦去北，漏在月沉西。

每忆终南雪，几登云阁梯。时因搜句次，那惜一招携。

作者简介：林宽，唐朝诗人，（约公元八七三年前后在世）字不详，侯官人。生卒年均不详，约唐懿宗咸通末前后在世。与许棠李频同时，生平事迹亦均不详。宽著有诗集一卷，《文献通考》传于世。